Galeno

Klaudio Galeno (, ; Pergamo, 129ko iraila– Erroma, ) mediku greziarra izan zen, Erromatar Inperioaren garaian bizi izan zena.

Eragin handia eduki du Medikuntzaren historian zehar. Gaur egun, oraindik erabiltzen da "galeno" hitza medikuaren sinonimo moduan.

Bizitza 
Pergamon jaio zen (gaur egungo Turkiako Bergaman), arkitekto aberats baten semea izan zela.

Nekazaritza, arkitektura, astronomia, astrologia eta filosofia zituen gustuko, baina azkenean medikuntzan jardun zuen nagusiki. Esmirnan (gaur egungo Turkiako Izmirren), Korinton eta Alexandrian ikasi zuen.

Asklepio jainkoaren tenpluan zaintzaile (therapeutes) ibili zen. Halaber, gladiadoreak osatuz traumatologia arloan esperientzia handia hartu zuen. Garai hartan ere, begi-lausoak operatzen jardun zuen.

Anatomia inguruan jakintza zabala erakutsi zuen. Animalien bibisekzioen bidez giltzurrunen eta bizkarrezur-muina aztertu zituen.

Bibliografia 
Liburu ugari idatzi zituen, tartean ondorengoak:
 "Hipokratesi egindako iruzkinak".
 "Sektei buruz".
 "Doktrina hoberenari buruz".
 "Medikuntza enpirikoari buruz".
 "De anatomicis administrationibus" (15 liburukitan).
 "De usu partium corporis humani".
 "Terapeutika-metodoa".

Ikus, gainera 
 Historiako medikuen zerrenda.

Kanpo loturak 

  Galenoren biografia "Medicina Antiqua" webgunean

Antzinako Erromako medikuak
Antzinako Greziako medikuak
Anatomistak
Erroman hildakoak